Vôňa koláčov

Po dvojročnej prestávke sme sa znovu stretli v našom kultúrnom dome pri pečení kysnutých koláčov. V poradí už 16. ročník súťaže spolu s nami absolvovali ženy z Tajova, Králik, Kordík a zo spriateleného Kulpina. Riečku tento rok reprezentovali Tánička Libiaková, Veronika Libiaková a Andrejka Žabka. Chutné domáce pomazánky ponúkali hosťom riečanské gazdinky, svoje šikovné ruky prezentovali Janka Gašparová a Eliška Voskárová. Dobrú náladu nám po celý večer udržiavala ľudová hudba z Priechoda pod vedením Pavla Majeríka. Koláče sa rozdali, no titul víťaza zostal doma. Tak rozhodla trojčlenná, čisto mužská porota, ktorej hovorcom bol Jozef Hucman. Ten, okrem ochutnávania, stihol navariť aj výborný boršč. Ďakujeme organizátorom a všetkým, čo priložili ruku k dielu.